รู้สึกตัวได้3-4วันแล้วคับ เริ่มเห็นชัดตอนเดินเจ็บนิดๆ อยากทราบว่าเป็นอันตรายไหมคับ หรือควรซื้อยาอะไรมาทาน ขอบคับ
สวัสดีค่ะ เนื้อนูนๆ แข็งใต้ผิวหนัง ที่ขึ้นที่เท้า หากอยู่ตรงฝ่าเท้า อาจเป็น1. ตาปลา มักเกิดจากการใส่รองเท้าที่คับและแน่นเกินไป หรือไม่ใส่รองเท้าเวลาเดิน หรือมีเท้าผิดรูป ทำให้เวลาเดินบางตำแหน่งของเท้าจะรับน้ำหนักและถูกกดทับมากกว่าปกติ หรือการเป็นโรคอ้วนก็จะทำให้เท้ารับน้ำหนักมากเกินไป เกิดแรงกดทับบางตำแหน่งมากกว่าปกติ เป็นต้น2. โรคหูดที่ฝ่าเท้า ซึ่งเกิดจากการติดเชื้อไวรัส HPV ลักษณะจะคล้ายกับตาปลา แต่จะแตกต่างตรงที่เมื่อลองใช้มีดเฉือนจะเห็นจุดดำๆ ซึ่งเป็นจุดเลือดออกเล็กๆจากเส้นเลือดฝอย และจะเจ็บหากกดจากด้านข้าง 2 ข้าง แต่ถ้าเป็นตาปลาจะเจ็บเมื่อใช้มือกดตรงๆลงไปแต่หากเป็นบริเวณอื่นที่ไม่ใช่ฝ่าเท้า ก็จะเกิดจากสาเหตุอื่นๆ เช่น เป็นเนื้องอกของผิวหนังและชั้นใต้ผิวหนังซึ่งมีอยู่หลายชนิด เช่น ก้อนเนื้องอกหลอดเลือด ก้อนเนื้องอกหลอดเลือด (hemangioma) ก้อนเนื้องอกของเซลล์หุ้มเส้นประสาท (schwannoma), ก้อนเนื้องอก nodular fasciitis (ซึ่งมักจะมีอาการกดเจ็บ) เป็นต้นแนะนำควรไปพบแพทย์เพื่อตรวจวินิจฉัยว่าเป็นอะไร จะได้รับการรักษาที่ตรงกับโรคค่ะ